Nordjyllands Politi har netop besluttet at aflive 4 af bisonokserne på Læsø i samarbejde med Fødevareregion Nordjylland. Dyrerne er simpelthen ikke i stand til at blive flyttet væk fra øen.

Steen Hørlyck fra Nordjyllands Politi, oplyser til TV2/NORD at bisonokserne er i så dårlig stand, at de enten skal isoleres på øen eller aflives, når de øvrige okser efter planen flyttes til Nordsjælland. I samarbejde med fødevareregionen har politiet besluttet at aflive dyrene. Steen Hørlyck oplyser også, at ejeren af dyrene har fået et påbud om at etablere overdækning til bisonokserne inden den 1. december.